CELEX: C2007/170/55
Language: da
Date: 2007-07-21 00:00:00
Title: Sag T-168/07: Sag anlagt den 16. maj 2007 — Professional Tennis Registry mod KHIM — Registro Profesional de Tenis (PTR PROFESSIONAL TENNIS REGISTRY)

21.7.2007   
            
            
               DA
            
            
               Den Europæiske Unions Tidende
            
            
               C 170/27
            
         Sag anlagt den 16. maj 2007 — Professional Tennis Registry mod KHIM — Registro Profesional de Tenis (PTR PROFESSIONAL TENNIS REGISTRY)
   (Sag T-168/07)
   (2007/C 170/55)
   Stævningen er affattet på engelsk
   Parter
   
      Sagsøger: Professional Tennis Registry, Inc. (Hilton Head Island, De Forenede Stater) (ved barrister M. Vanhegan)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Registro Profesional de Tenis, SL (Madrid, Spanien)
   Sagsøgerens påstande
   
               —
            
            
               Punkt 1 i afgørelse truffet den 28. februar 2007 af Første Appelkammer ved Kontoret for Harmonisering i det Indre Marked (Varemærker og Design) (sag R 1050/2005-1), hvorved sagsøgerens ansøgning om EF-varemærke nr. 2 826 709 for varer og tjenesteydelser i klasse 16 og 41 blev afslået, annulleres.
            
         
               —
            
            
               Der gives pålæg om, at indsigelsen mod sagsøgerens ansøgning om EF-varemærke nr. 2 826 709 forkastes i sin helhed.
            
         
               —
            
            
               Der gives pålæg om, at sagsøgerens ansøgning om EF-varemærke nr. 2 826 709 tages til følge med hensyn til alle varer og tjenesteydelser i klasse 16, 35 og 41.
            
         
               —
            
            
               Harmoniseringskontoret betaler sagsøgerens omkostninger i forbindelse med sagen for appelkammeret og sagen for Retten i Første Instans.
            
         Søgsmålsgrunde og væsentligste argumenter
   
      Ansøger om EF-varemærket: Professional Tennis Registry, Inc.
   
      Det omhandlede EF-varemærke: Figurmærket »PTR PROFESSIONAL TENNIS REGISTRY« for varer og tjenesteydelser i klasse 16, 25 og 41 — ansøgning nr. 2 826 709
   
      Indehaver af det i indsigelsessagen påberåbte varemærke eller tegn: Registro Profesional de Tenis, SL
   
      De i indsigelsessagen påberåbte varemærker eller tegn: De nationale figurmærker »RPT Registro Profesional de Tenis, SL« og »RPT European Registry of Professional Tennis« for tjenesteydelser i klasse 41
   
      Indsigelsesafdelingens afgørelse: Indsigelsen forkastet i sin helhed.
   
      Appelkammerets afgørelse: Delvis annullation af Indsigelsesafdelingens afgørelse og afslag på varemærkeansøgningen for varer og tjenesteydelser i klasse 16 og 41
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret fandt, at der var en lighed, der kunne medføre forveksling, mellem sagsøgerens EF-varemærkeansøgning og Registro Profesional de Tenis' ældre varemærker. Appelkammeret undlod på rigtig måde at tage hensyn til de principper, der skal anvendes, når de omhandlede varemærker er sammensatte varemærker.